xiaomi to launch new phone with color changing ability
సంచలనం! ఇక మీ మొబైల్ ఫోన్ కలర్స్ మార్చుకోవచ్చు..
మీ ఫోన్ కలర్ బోర్ కొట్టేసిందా.. త్వరలోనే రంగులు మార్చుకోగలిగే కొత్త ఫోన్‌ రానుంది. షియోమీ ఈ విషయాన్ని ట్విటర్ ద్వారా వెల్లడించి తమ కస్టమర్లకు శుభవార్త అందించింది.
Samayam Telugu | Updated:
Mar 31, 2018, 07:50PM IST
స్మార్ట్‌ఫోన్ వినియోగదారులు ఎప్పటికప్పుడు మార్కెట్లో వచ్చే కొత్త మోడళ్లకు ఇట్టే కనెక్ట్ అయిపోతారు. మురిపెంగా కొన్న ఫోన్ నెల తిరిగే సరికే బోర్ కొట్టడం, మరిన్ని ఫీచర్లతో మార్కెట్లోకి కొత్త ఫోన్ రావడం లాంటి కారణాలతో తరచూ పాత ఫోన్లు అమ్మేసి, కొత్త ఫోన్లు కొంటూనే ఉంటారు. అయితే.. ఈ ఫోన్లు అమ్మేయడానికి ప్రధాన కారణాల్లో వాటి రంగు కూడా ఒకటి. మార్కెట్లోకి మంచి రంగు ఫోన్ విడుదలైతే.. జనం ఎగబడి కొంటారు. ఆ వెంటనే మంచి కలర్‌తో మరో ఫోన్ వస్తే.. ఫోన్ మార్చాల్సిందేనా? షియోమీ రెడ్ మీ యూజర్లకు ఇక ఈ పరిస్థితి ఉండదట. ఈ మొబైల్ సంస్థ త్వరలోనే రంగులు మార్చుకోగలిగే కొత్త ఫోన్‌ను తీసుకురానుందట. షియోమీ ఈ విషయాన్ని ట్విటర్ ద్వారా వెల్లడించి తమ కస్టమర్లకు శుభవార్త అందించింది.
స్మార్ట్‌ఫోన్ల ప్రపంచంలో మొబైల్‌ కంపెనీలు తమ వినియోగదారులను ఆకట్టుకునేలా వారి అభిరుచులకు తగినవిధంగా ఎప్పటికప్పుడు కొత్త మోడళ్లను తీసుకొస్తూనే ఉన్నాయి. మారుతున్న సాంకేతిక పరిజ్ఞానాన్ని అందిపుచ్చుకుంటూ.. అదనపు హంగులతో కొత్త ఫోన్లను ప్రవేశపెడుతున్నాయి. ఈ విషయంలో శాంసంగ్‌, యాపిల్‌, షియామీ తదితర సంస్థల మధ్య తీవ్ర పోటీ నెలకొంది.